উদ্ধার বিপুল পরিমাণে গাঁজা, পলাতক অভিযুক্ত

আলিপুরদুয়ার: উদ্ধার বিপুল পরিমাণে গাঁজা। যদিও, পলাতক অভিযুক্ত গাঁজা ব্যবসায়ী। আলিপুরদুয়ারের শামুকতলা থানার উত্তর পারোকাটা এলাকার ঘটনা। গোপন সূত্রে খবর পেয়ে অভিযান চালাতেই উদ্ধার বিপুল পরিমাণে গাঁজা। তাঁর বিরুদ্ধে এনডিপিএস ধারায় মামলা শুরু করা হয়েছে বলে খবর মিলেছে। অন্যদিকে পুলিশ সূত্রে খবর, ওই এলাকায় প্রচুর পরিমানে গাঁজা চাষ হয়। তাদের বিরুদ্ধেও তল্লাশি শুরু হবে খুব শীঘ্রই বলে জানা গিয়েছে।

আলিপুরদুয়ারের শামুকতলা থানার উত্তর পারোকাটা এলাকা থেকে উদ্ধার বিপুল পরিমাণে গাঁজা। গোপন সূত্রে পাওয়া খবর অনুযায়ী, ওই এলাকায় অভিযানে নামে বিশাল পুলিশ বাহিনী। জানা যায়, পুলিশের কাছে খবর আসে শামুকতসা থানার উত্তর পারোকাটা গ্রামে প্রমান্নদ দাসের বাড়িতে রয়েছে প্রচুর পরিমাণে গাঁজা। এরপরই তাঁর বাড়িকে অভিযান চালিয়ে উদ্ধার প্রায় গাঁজা। রীতিমত অভিযুক্তের বাড়ি ঘেরাও করে চলে তল্লাশি। ,সেখান থেকে আনুমানিক দুই কেজি ৮৪৯ গ্রাম গাঁজা উদ্ধার করেন তারা। যদিও, অভিযুক্ত প্রেমানন্দ দাস গা ঢাকা দিয়েছেন। এখনও পর্যন্ত তাঁর খোঁজে চলছে তল্লাশি। অভিযুক্তের বিরুদ্ধে এনডিপিএস ধারায় মামলা রুজু করা হয়েছে।

আরও পড়ুন: বাঁকুড়ার এই গ্রামে মূর্তি পুজো বারণ, এবার সব নিয়ম ভেঙে আদিবাসী মেয়ের হাতেই মায়ের পুজো

জানা গিয়েছে,এই অভিযান চলাকালীন শামুকতলা থানার ওসি বিশ্বজিৎ দে কালচিনি থানার সার্কেল ইন্সপেক্টর প্রশান্ত বিশ্বাস আলিপুরদুয়ার দুই ব্লকের বিডিও তথা ম্যাজিস্ট্রেট তনুজ পাঠক ওই এলাকায় গিয়ে পৌঁছন। তাঁদের উপস্থিতিতেই উদ্ধার করা হয়েছে এই বিপুল পরিমাণ গাঁজা। পুলিশ সূত্রে আরও জানা গেছে ওই এলাকায় প্রচুর পরিমাণে গাঁজা চাষ হয়। তাদের বিরুদ্ধেও তল্লাশি শুরু হবে খুব শীঘ্রই।